মিরপুরে ট্রাস্ট পরিবহনের বাসে আগুন
রাজধানীর মিরপুরে ট্রাস্ট পরিবহনের একটি বাসে আগুন দিয়েছে দুর্বৃত্তরা।
আজ শনিবার রাত সাড়ে ১০টার দিকে মিরপুর-১৩ নম্বরে সড়কের পাশে পার্কিং করা বাসটিতে আগুন দেওয়া হয়।
কাফরুল থানার ভারপ্রাপ্ত কর্মকর্তা (ওসি) ফারুকুল আলম দ্য ডেইলি স্টারকে এ তথ্য নিশ্চিত করেছেন।
তিনি বলেন, 'মিরপুর-১৩ এলাকায় কৃষি ব্যাংকের সামনের সড়কে পার্কিং করা ট্রাস্ট পরিবহনের বাসে আগুন দিয়েছে দুর্বৃত্তরা। তবে, এতে কেউ হতাহত হয়নি।'
এ ঘটনায় এখনো কাউকে পুলিশ আটক করতে পারেনি বলে জানান তিনি।
ফায়ার সার্ভিস সদর দপ্তরের ডিউটি অফিসার আহসান হাবিব ডেইলি স্টারকে জানান, খবর পেয়ে মিরপুর ফায়ার সার্ভিসের দুটি ইউনিট ঘটনাস্থলে গিয়ে আগুন নিয়ন্ত্রণে আনে।
এর আগে রাত সোয়া ৯টার দিকে গুলিস্তানে রজনীগন্ধা পরিবহনের একটি বাসে আগুন দেয় দুর্বৃত্তরা।

রাজধানীর মিরপুরে ট্রাস্ট পরিবহনের একটি বাসে আগুন দিয়েছে দুর্বৃত্তরা।